Brilliant Süleyman qızı Dadaşova - Vikipediya

# Brilliant Süleyman qızı Dadaşova

### Vikipediya, açıq ensiklopediya - ویکیپدیا ، آچیق انسایکلوپدیا

Brilliant Dadaşova

Brilliant Süleyman qızı Dadaşova (d. 15 Sentyabr 1959, Bakı) Azərbaycanın məşhur müğənnisidir. Azərbaycan Respublikasının əməkdar artistidir.

## [redaktə / تحریر] Həyatı

Brilliant Dadaşovanın anası məşhur Azərbaycan qarmon ifaçısı, 1964-cü ildə avtomobil qəzasında həlak olmuş Qızxanım Dadaşovadır. 1985-ci ildə Brilliant Dadaşova Moskvada keçirilən Ümumdunya Gənclər Festivalında ilk dəfə böyuk səhnəyə gəldi. 1987-də o, sovet ifaçıları arasında keçirilən müsabiqədə birinci yerə nail ola bildi.

Daha sonra Brilliant Dadaşova Azərbaycanı İsveç, Avstriya, Almaniya, Böyük Britaniya, Amerika Birləşmiş Ştatları və digər dövlətlərdə uğurla təmsil etməyə başladı. Sovet İttifaqı dağıldıgdan sonra Rusiyada solo konserti ilə çıxış edən ilk Azərbaycan müğənnisi məhz Brilliant Dadaşova oldu. O, Rusiyanın ən iri iki şəhərində - Moskvada və Sankt-Peterburqda çıxış etdi. 1995-ci ildə "Züleyxa" mahnısına çəkilmiş videoklip Rusiya kanalında nümayiş etdirilməyə başladı və kanalın qızıl onluğunda uzun müddət ərzində ön cərgələrdə sabit qaldı.

1997-də Brilliant Dadaşovaya Əməkdar artist adı verildi. Həmin ildə o, bir sıra Azərbaycan müğənnisi və Norveçin SKRUK ansamblı ilə birlikdə "Landet vi kommer fra" Azərbaycan-Norveç layihəsində iştirak edirdi. 1999-ci ildə Brilliant Dadaşova bələdiyyə seçkilərdə qalib gələrək Bakı şəhəri Səbayıl rayon bələdiyyəsinə üzv seçildi. 2001-dən 2006-dək o, Azərbaycanın Space TV kanalında "Gözəllik dünyanı xilas edəcək" adlı veriliş aparırdı. Hal-hazırda müğənni musiqi istedadı olan gənclərə karyera qurmaqda yardımçı olan "Akademiya" layihəsində iştirak edir.

Brilliant Dadaşova ərdədir, bir oğlu var.

## [redaktə / تحریر] Xarici keçidlər

- Brilliant Dadaşovanın şəxsi səhifəsi
- Brilliant Dadaşova – "Vokaliz". Youtube.com (2001-ci ildə ilk dəfə ifa olunmuş "Vokaliz" mahnısına 2004-cü ildə çəkilən videollip)

Retrieved from "http://az.wikipedia.org../../../b/r/i/Brilliant_S%C3%BCleyman_q%C4%B1z%C4%B1_Dada%C5%9Fova_9e82.html"

Kateqoriyalar: Azərbaycan müğənniləri

##### Views

- Məqalə / مقاله
- Müzakirə / مذاکره
- Hal-hazırkı versiya

##### Axtar

##### Başqa dillərdə

- Ελληνικά
- English
- Français
- Русский
- Türkçe